钦定古今图书集成/明伦汇编/闺媛典/第278卷 > 皇清十一 > 高思勉妻萧氏
## 钦定古今图书集成/明伦汇编/闺媛典/第278卷 > 皇清十一 > 高思勉妻萧氏

按《德安府志》：“萧氏，安陆高思勉妻。明崇祯间，勉病，萧脱簪珥以供医药。及将易箦，萧誓与夫俱死。思勉慰之曰：‘若死，奈七月子何？苟绝高氏后，即地下无相见也’。勉亡，萧遂矢志苦守。未几，贼变，为所执，曳之弗前，延颈受刃，佯死得脱。里人杨自华者，著族也，闻萧贤，以女许字其子，得藉修脯为读书之助，寻补邑弟子” 员。